الکواکب الدریہ علی متممہ الآجرومیہ

کتاب الکواکب الدریۃ علی متممۃ الآجرومیہ علمِ نحو کی ایک معروف کتاب ہے۔ اس کے مصنف محمد بن احمد بن عبد الباری ہیں۔ اس کتاب میں متممۃ الآجرومیہ کی آسان اور سادہ شرح پیش کی گئی ہے۔ متممۃ الآجرومیہ دراصل نحو کی ایک مختصر کتاب ہے۔كتاب الكواكب الدرية  

یہ کتاب تین حصوں پر مشتمل ہے: اصل، متممہ اور شرح۔
اصل سے مراد متنِ آجرومیہ ہے، جس کے مؤلف ابن آجروم ہیں اور یہ مبتدی طلبہ کے لیے نحو کا مختصر متن ہے۔ متممہ ایک اور مختصر نحوی تصنیف ہے، جس کے مؤلف محمد رعینی المعروف بالحطاب ہیں۔ اسے متممۃ الآجرومیہ اس لیے کہا جاتا ہے کہ اس میں متنِ آجرومیہ پر کچھ اضافے اور مختصر توضیحات شامل کی گئی ہیں۔ اور شرح سے مراد یہی کتاب الکواکب الدریۃ علی متممۃ الآجرومیہ ہے۔
 کتاب کے مندرجات 
اس کتاب میں علمِ نحو کے اہم ابواب کی شرح کی گئی ہے۔ ابتدا کلام کی تقسیم سے ہوتی ہے، پھر اعراب اور بنا کا بیان آتا ہے، اس کے بعد مرفوعات جیسے فاعل، مبتدا اور خبر، پھر منصوبات جیسے مفعول بہ، مصدر، مفعول فیہ وغیرہ بیان کیے گئے ہیں۔ اس کے ساتھ ساتھ رفع اور نصب کے عوامل بھی تفصیل سے ذکر کیے گئے ہیں۔؛متممة الآجرومية. 
 اسلوبِ بیان 
مصنف نے اس کتاب میں نہایت سادہ اور آسان اسلوب اختیار کیا ہے، تاکہ طالبِ علم کے لیے متممہ کے الفاظ اور عبارات کو سمجھنا سہل ہو جائے۔ وہ متممہ کے عناوین کی ترتیب کے مطابق شرح کرتے ہیں، عبارات کی وضاحت بیان کرتے ہیں، پھر قرآنِ کریم اور عربوں کے کلام سے مثالیں پیش کرتے ہیں۔ جہاں کسی مسئلے میں علما کے مختلف اقوال ہوں، وہاں ان کا ذکر بھی کرتے ہیں اور متعلقہ تفصیلات کا اضافہ کرتے ہیں۔ بعض اوقات الفیہ ابن مالک یا دیگر کتب سے بھی شواہد نقل کرتے ہیں۔
 اہمیت 
تعلیمی اسلوب کی وجہ سے کتاب الکواکب الدریۃ ان طلبہ کے لیے نہایت موزوں ہے جو نحو کی ابتدائی تعلیم مکمل کر چکے ہوں۔ اس کتاب کے مضامین کو سمجھ لینا علمِ نحو کی بنیادی اور اہم مباحث پر اچھی دسترس کے لیے کافی سمجھا جاتا ہے۔

 حوالہ جات 

زمرہ:سولہویں صدی کی عربی زبان میں تصنیف شدہ کتب
زمرہ:عربی نحو کی کتابیں